- 4.2.3. Komitejas lēmums ir pamats Pašvaldībai ar to piešķirto naudas līdzekļu maksājuma veikšanai Līgumā norādītās Pilnvarotās personas kredītiestādes kontā desmit darbdienu laikā no tā pieņemšanas dienas;
- 4.2.4. desmit darbdienu laikā pēc pasākuma, kura veikšanai saņemts Pašvaldības līdzfinansējums, īstenošanas Pilnvarotā persona iesniedz Pašvaldībai finanšu atskaiti (Līguma pielikums Nr.1), pievienojot izdevumu attaisnojuma dokumentu (pavadzīmes, rēķini, nodošanas - pieņemšanas akti, čeki, maksājuma uzdevumi, kases izdevumu orderi, bankas izraksti u.c.) atvasinājumus. Ja finanšu atskaitē atklātas neprecizitātes vai nepilnības, Pilnvarotā persona papildus nepieciešamo informāciju sagatavo un iesniedz trīs darbdienu laikā pēc Pašvaldības pieprasījuma saņemšanas dienas.
- 4.3. Ja pasākuma, kam piešķirts Pašvaldības līdzfinansējums, īstenošana kādā daļā nav iespējama vai tikusi pārtraukta, Pilnvarotā persona nekavējoties rakstiski par to paziņo Pašvaldībai, informējot par daļējas vai neizpildes pilnībā iemesliem. Pasākuma vai tā atsevišķu aktivitāšu nerealizēšanas gadījumā Pilnvarotā persona desmit darbdienu laikā atmaksā saņemtos naudas līdzekļus tādā apmērā, kādu ir saņēmusi saskaņā ar attiecīgo Komitejas lēmumu, vai to daļu, kas nav izmantota konkrētā pasākuma organizēšanai, veicot maksājumu Līgumā norādītā Pašvaldības kredītiestādes kontā. Pilnvarotai personai ir pienākums šajā Līguma punktā noteiktajā kārtībā un termiņā atmaksāt Pašvaldībai līdzfinansējumu (vai tā daļu), ja Pilnvarotā persona sniegusi apzināti nepatiesas ziņas finanšu līdzekļu piešķiršanai pasākumam vai kāda no Pusēm konstatē izmaksu neatbilstību tā mērķim un neattiecināmus izdevumus.
- 5. Uzdevuma izpildes kvalitātes novērtējuma kritēriji
- 5.1. Katru gadu Pilnvarotajai personai līdz 30.decembrim jāiesniedz Pašvaldībai pārskatu par kārtējā gadā iegūtajiem no licenču pārdošanas naudas līdzekļiem un to izlietojumu atbilstoši Līguma pielikumam Nr.2.
- 5.2. Pašvaldība pastāvīgi veic Uzdevuma izpildes kvalitātes novērtēšanu, ņemot vērā šādus kritērijus:
- 5.2.1. licenču un informācijas par licencēto makšķerēšanu pieejamības nodrošināšana un citu normatīvo aktu prasību izpildes efektivitāte;
- 5.2.2. Uzdevuma mērķiem atbilstošu projektu izstrāde un īstenošana, līdzdalība vides aizsardzības programmu īstenošanā;
- 5.2.3. īstenotie pasākumi zivju krājumu pavairošanai, saglabāšanai un aizsardzībai;
- 5.2.4. sabiedrības informēšana un izglītošana jautājumos par zivju resursu pētījumiem, to racionālu un saudzīgu izmantošanu, atražošanu un aizsardzību;
- 5.2.5. darbības rādītāji makšķerēšanu regulējošo tiesību aktu noteikumu ievērošanas kontroles jomā;
- 5.2.6. ieguldījums Puzes ezera infrastruktūras sakārtošanā, atjaunojot un izbūvējot objektus makšķerēšanas un zvejas apstākļu uzlabošanai, teritorijas labiekārtošanā, veicinot tūrisma un uzņēmējdarbības attīstību ;
- 5.2.7. sadarbība ar valsts un pašvaldības institūcijām, sabiedriskajiem nodibinājumiem un iedzīvotājiem;
- 5.2.8. juridisko un fizisko personu atsauksmes un saņemto pamatoto sūdzību skaits;
- 5.2.9. dokumentu par pārvaldīšanā esošās ūdenstilpes zivsaimnieciskās izmantošanas attīstības perspektīvām sagatavošana, datu par licencētās makšķerēšanas ieviešanas ieguvumiem vai kavējošiem apstākļiem apkopošana un aktualizēšana;